Page:Welsh Medieval Law.djvu/118

 llys: rodent eu deu ỽyſtyl yn llaỽ y bꝛenhín. ac oꝛ methlır yr ygnat llys: talet yr bꝛenhın werth y tauaỽt ac na varnet byth. ac oꝛ me- thlır y llall. talet y sarhaet yr ygnat llys. ac yr bꝛenhín werth y tauaỽt. Jaỽn yỽ ẏr bꝛaỽdỽꝛ kaffel pedeır keínhaỽc kyſreıth o pop dadyl atalo pedeır keínhaỽc kyf. Ef yỽ y try dy dyn anhebcoꝛ yr bꝛenhín. Pedeır ar hugeínt adaỽ yr bꝛaỽtwyr pan teruyner tır. Oꝛ a dyn yg kyfreıth heb ganhat yr yg- nat llys: talet trı buhyn camlỽꝛỽ yr bꝛen- hín. ac oꝛ byd y bꝛenhín yny lle: talet yn de udyblyc. Ny dyly neb varnu ar ny ỽyppo te- ır colofyn kyfreıth a gỽerth pop an eu eıl kyf- reıthaỽl. llenllıeín ageıff yr ygnat llys y gan y vꝛenhınes yn pꝛeſſỽyl. March bıt- oſſeb ageıff ygan y bꝛenhín adỽy ran ıdaỽ oꝛ ebꝛan. ac yn vn pꝛeſſeb ybyd amarch y bꝛenhín peunydyaỽl. Gỽaſtraỽt auỽyn adỽc y varch ıdaỽ yn gyweır pan y mynho. Ytır ageıff yn ryd. Ouer tlyſſeu ageıff pan ỽyſtler y sỽyd ıdaỽ. taỽlboꝛt ygan y bꝛen- hín. a modꝛỽy eur y gan y vꝛenhínes. ac- ny dyly ynteu gadu y tlyſſeu hynny y gan- taỽ nac ar werth nac yn rat. Y gan y bard